text: Եթե «Շիրակի» մեկնարկային կազմը բազմաթիվ ռոտացիաների պատճառով շատ բարդ է նախապես կանխատեսելը, ապա «Փյունիկի» համեմատաբար կայուն կազմում նախորդ խաղի համեմատությամբ երկուսն էին փոփոխությունները: Որակազրկված Վարազդատ Հարոյանի փոխարեն պաշտպանության կենտրոնում էր հայտնվել Գրիգոր Հովհաննիսյանը, իսկ մյուս փոփոխությունն ավելի լավ առիթով էր: Ապաքինված Դավիթ Մանոյանը դաշտ էր դուրս եկել մեկնարկային կազմում, իսկ սովորաբար մեկնարկային կազմում խաղացող Սարգիս Բալոյանն այսօր պահեստայինների թվում էր: